***III Profesionālās tālākizglītības programmas - 3. kvalifikācijas līmenis***

**Datorsistēmu tehniķis**

***Profesionālās darbības pamatuzdevumi***

Datorsistēmu tehniķis:

* uzstāda vienkāršus lokālos datortīklus;
* pārbauda un novērš kļūmes visu veidu datortehnikas un programmatūras darbībā;
* konfigurē, diagnosticē un modernizē datortehniku, programmatūru un vienkāršus lokālos datortīklus;
* sniedz konsultācijas darbā ar datortehniku, programmatūru un biroja tehniku, tai skaitā elektroniski un telefoniski;
* veicina un uzlabo datorlietotāju darba efektivitāti.

***Darba apstākļi***

Datorsistēmu tehniķa darbs lielākoties noris biroja telpās pie datora, kas rada slodzi redzei un mugurai. Datorsistēmu tehniķim jābūt gatavam strādāt ne tikai noteiktās astoņas stundas dienā, bet arī virsstundas situācijās, kad steidzami jānovērš kļūdas datortehnikas un programmatūras darbībā.

***Darba iespējas***

Datorsistēmu tehniķis strādā uzņēmumos, kas sniedz informācijas un komunikācijas tehnoloģijas u.c. pakalpojumus, vai strādā individuāli kā pašnodarbinātā persona vai individuālais komersants.

***Profesionāli svarīgas īpašības un prasmes:***

* precizitāte, spēja ilgstoši koncentrēt uzmanību;
* labi attīstīta loģiskā domāšana;
* sistemātiskums, disciplinētība;
* prasme strādāt gan komandā, gan individuāli;
* spēja izvērtēt datortehnikas, vienkāršu lokālo datortīklu, operētājsistēmu un lietojumprogrammatūras atbilstību datorlietotāju vajadzībām;
* prasme organizēt un nodrošināt datu glabāšanas un apmaiņas kārtību, datu aizsardzību;
* spēja secīgi iepazīstināt datorlietotājus ar datorsistēmu un lokālo datortīklu aizsardzību, datu aizsardzību un informācijas glabāšanu;
* prasme veidot prezentācijas;
* spēja regulāri un patstāvīgi sekot un iepazīties ar informācijas un komunikāciju tehnoloģijas nozares jaunākajām tehnoloģijām;
* spēja sagatavot racionālus priekšlikumus datortehnikas un lokālo datortīklu attīstības plānošanai.